חדר תדרוך העיתונאים של הבית הלבן

חדר תדרוך העיתונאים של הבית הלבן על שם ג'יימס ס. בריידי (באנגלית: James S. Brady Press Briefing Room) הוא אולם קטן באגף המערבי של הבית הלבן, בו מעניק דובר הבית הלבן תדרוכים לכתבי הבית הלבן ונשיא ארצות הברית פונה לעיתים לתקשורת ולאומה. הוא ממוקם בין משרדי עיתונאי הבית הלבן למשרדו של דובר הבית הלבן. תדרוך העיתונאים הראשון בבית הלבן נערך במרץ 1913 בחדר הסגלגל, בתקופת נשיאותו של הנשיא וודרו וילסון. מאז ועד לשנת 1969 הצהרות מהנשיא ומסיבות העיתונאים נערכו במקומות שונים, כולל חדר ההסכם ההודי (Indian Treaty Room), אודיטוריום מחלקת המדינה והחדר המזרחי בבית הלבן. בשנת 1969, כדי להכיל את המספר ההולך וגדל של העיתונאים שנשלחו לדווח מהבית הלבן, הורה הנשיא ריצ'רד ניקסון על כיסוי בריכת השחייה המקורה, שהותקנה עבור הנשיא פרנקלין דלאנו רוזוולט שסבל משיתוק ילדים והיה מרותק לכיסא גלגלים, ומעליה הקים משרדי עיתונאים וטרקלין היכול לשמש כחדר תדרוך לעיתונאים. בשנת 2000 שונה שמו של החדר ל"חדר תדרוך העיתונאים ע"ש ג'יימס ס. בריידי" לכבודו של ג'יימס בריידי, דובר הבית הלבן לשעבר שנורה במהלך ניסיון התנקשות בנשיא רונלד רייגן בשנת 1981 ונותר משותק בפלג גופו השמאלי והיה מרותק לכיסא גלגלים לשארית חייו. בדצמבר 2005 הודיע הבית הלבן על כוונתו לשפץ את חדר תדרוך העיתונאים המיושן ומשרדי הכתבים והעיתונאים הצפופים. ב-2 באוגוסט 2006 נערך התדרוך הסופי בחדר הישן בהשתתפות הנשיא ג'ורג' בוש הבן וכמה מדוברי הבית הלבן הקודמים. הנשיא בוש פתח מחדש את החדר המשופץ בטקס גזירת הסרט בבוקר ה-11 ביולי 2007. הוא ערך את מסיבת העיתונאים הרשמית הראשונה שלו בחדר התדריכים החדש למחרת, לאחר שפורסם דוח על התקדמות ממשלת עיראק. עלות השיפוץ הייתה כמעט 8.5 מיליון דולר. מתוך סכום זה 2.5 מיליון דולר מומנו על ידי התקשורת, והיתר מומן מכספי משלמי המיסים האמריקאים. מחיר מושבו של כל כתב היה 1,500 דולר. מתחת לחדר העיתונאים הנוכחי שוכנת עדיין בריכת השחייה המקורה מימי הנשיא רוזוולט שהפכה מאז לחדר שרתי מחשבים. דוברת הבית הלבן קארין ז'אן-פייר, שאליה הצטרף מזכיר החינוך מיגל קרדונה וסגן מנהל המועצה הלאומית לכלכלה בהרט רממורטי, עונה על שאלות עיתונאים, יוני 2023 עיתונאי הבית הלבן דוברת הבית הלבן קארין ז'אן-פייר בדריך העיתונאים היומי מזכירות חדר העיתונאים מזכירות העיתונאים מדיה וקבצים בנושא חדר תדרוך העיתונאים של הבית הלבן בוויקישיתוף אתר האינטרנט הרשמי של חדר תדרוך העיתונאים של הבית הלבן (באנגלית) Martha Joynt Kumar, Presidential Press Conferences - windows on the presidency and its occupants, The White House Historical Association (באנגלית) Watson, Robert P. (2004). Life in the White House: A Social History of the First Family and the President's House. SUNY Press. p. 84. ISBN 9780791460986 – via Google Books. "Shot Reagan spokesman James Brady dies at 73". BBC News (באנגלית בריטית). 2014-08-04. נבדק ב-2021-05-07. VandeHei, Jim (2005-12-27). "White House Press Room To Be Closed For Makeover" (באנגלית אמריקאית). ISSN 0190-8286. נבדק ב-2021-05-07. Jessica Yellin, White House Press Briefing Room Redo, ABC News, ‏2 באוגוסט 2006 (באנגלית) Stolberg, Sheryl Gay (2006-08-03). "White House Evicts Press, Temporarily. No, Really". The New York Times (באנגלית אמריקאית). ISSN 0362-4331. נבדק ב-2021-05-07. The White House, Press Briefing Room - Life in the Press Briefing Room, georgewbush-whitehouse.archives.gov Patterson, Bradley Hawkes (2002). The White House Staff: Inside the West Wing and Beyond. Brookings Institution Press. p. 144. ISBN 9780815769514. Dean, John W. (2005). Worse Than Watergate: The Secret Presidency of George W. Bush. Hardie Grant Publishing. p. 69. ISBN 9781740662222.